NaiveNeuron/SloPal huggingface dataset:
Bugár, Béla, podpredseda NR SR (2010-08-11):
Ďakujem veľmi pekne. Na vystúpenie pána podpredsedu vlády a ministra financií dvaja páni poslanci. Končím možnosť sa prihlásiť do faktických poznámok a prerušujem rokovanie o tomto bode programu. Pristúpime k hlasovaniam a po skončení, samozrejme, budeme pokračovať v rozprave. Chcem vás informovať, že budeme hlasovať o štyroch prerokovaných bodoch programu a samozrejme máme potom ešte aj odvolanie členov Dozornej rady Fondu národného majetku. To je zas tajné hlasovanie. Takže prosím, vážené panie poslankyne a páni poslanci, aby ste zaujali miesto v rokovacej sále a pristúpime k jednotlivým hlasovaniam. Vážené panie poslankyne a páni poslanci, ideme pokračovať v rokovaní, a to hlasovaním v prvom čítaní o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov . Je to tlač 27. Spravodajcom je predseda navrhnutého gestorského ústavnoprávneho výboru pán poslanec Procházka. Nech sa páči, uveďte jednotlivé hlasovania.
Paška, Pavol, predseda NR SR (2013-06-26):
Pán poslanec, máte ešte dlhý prejav? Pán poslanec!
Danko, Andrej, podpredseda NR SR (2024-02-06):
Pán poslanec Lackovič.
Laurenčík, Milan, podpredseda NR SR (2020-04-23):
Pán poslanec Mizík.
Grendel, Gábor, podpredseda NR SR (2020-10-13):
Pán poslanec Blaha. A teda faktických poznámok bolo desať a pán Suja bol posledný, len som to nezaregistroval. Takže, pán poslanec Blaha, nech sa páči.
Sulanová, Magdaléna, poslankyňa NR SR (2023-06-20):
A teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslanca Jaroslava Karahutu.
Žiga, Peter, minister hospodárstva SR (2018-05-11):
Ďakujem pekne, pani predsedajúca. Vážené panie poslankyne, páni poslanci, predloženým vládnym návrhom zákona sa v plnej miere transponuje Smernica Európskeho parlamentu a Rady 2015/23/02 z 25. novembra 2015 o balíkoch cestovných služieb a spojených cestovných službách, ktorá je nástrojom maximálnej harmonizácie. Návrh zákona nezavádza žiadne ustanovenia, ktoré by sa odchyľovali od smernice. Účelom vládneho návrhu zákona je zabezpečiť vyššiu úroveň ochrany cestujúcich a zároveň prispieť k posilneniu právnej istoty aj na strane obchodníkov. Jedným z najdôležitejších opatrení je zabezpečenie ochrany pre prípad úpadku cestovnej kancelárie, ktorá bude v podmienkach Slovenskej republiky poskytovaná formou poistenia alebo bankovej záruky. V porovnaní s aktuálne platnou a účinnou úpravou sa zvýši minimálna hranica ochrany pre prípad úpadku a zavedú sa nové povinnosti, aby sa v čo najväčšej možnej miere preventívne zabránilo podpoisteniu alebo nedostatočnej bankovej záruke cestovných kancelárií. Systém ochrany pre prípad úpadku bol navrhnutý po podrobných analýzach a tiež po rokovaniach so zástupcami dotknutých sektorov. Predložený návrh zákona vymedzuje tiež úplne nový pojem „spojené služby cestovného ruchu“, ktorý odráža takzvané dynamické balíky cestovných služieb, pričom sa rozšíri ochrana cestujúcich pred úpadkom cestovnej kancelárie aj pri tomto spôsobe predaja. Návrhom zákona sa ďalej zosúlaďujú informačné povinnosti obchodníkov predávajúcich zájazdy voči cestujúcim a práva cestujúcich v prípadoch, keď cestovné služby nie sú poskytnuté riadne a včas. V nadväznosti na skutočnosť, že ide o transpozíciu smernice, sa tieto povinnosti harmonizujú vo všetkých členských štátoch Európskej únie. Návrhom zákona sa zavádza zoznam cestovných kancelárií, ktorý má prispieť k lepšiemu prehľadu na trhu dotknutom sektore. Text návrhu zákona bol v procese komunikovaný s dotknutými subjektami, ako som spomínal a obsahuje kompromisy prínosné pre obchodníkov ako aj pre cestujúcich. Návrh zákona je vypracovaný v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, a súčasne je v súlade s právom Európskej únie. Ďakujem za pozornosť a dovolím si vás požiadať o podporu predloženého návrhu zákona. Ďakujem pekne.
Sloboda, Vladimír, poslanec NR SR (2017-05-18):
Ďakujem pekne. Pán kolega, tak ako ste hovorili, že nielen to by nás zaujímalo, že koľko vlastne „bolo finančných prostriedkov zachránených práve vďaka kontrole NKÚ“, ale rovnako nikde nie je uvedené ani, aké boli výšky príjmov do štátneho rozpočtu za napríklad poriadkové pokuty, ktoré udelil NKÚ v súvise s výkonom svojej činnosti. Lebo pri počte tých opatrení, ktoré sú tam uvedené, je naozaj otázne, že koľko z nich reálne bolo prijatých a koľko z nich naozaj nebolo prijatých a za ne bolo, boli udelené poriadkové pokuty. Čo sa týka toho, že koľko kontrol bolo vykonaných jednotlivými kontrolórmi, tak naozaj ide o neefektívne využitie prostriedkov, a preto napríklad aj v rámci zapojenia NKÚ do iniciatívy Hodnoty za peniaze tak by stálo za to v prvom rade sa pozrieť na vlastné fungovanie kontrolného úradu a až potom túto iniciatívu riešiť v rámci kontrol jednotlivých kontrolovaných subjektov a naozaj bolo by aj zaujímavé vidieť náklad na kontrolu pri jednotlivých kontrolovaných subjektoch verzus ten objem kontrolovaných prostriedkov v tom danom subjekte, že či to je vôbec efektívne pri jednotlivých kontrolách. Nie vždy sa to dá, pretože nie vždy ide len vyslovene o sumu finančných prostriedkov, ktoré sú riešené v rámci tej kontroly, ale určite to bude zaujímavé číslo, ktoré občas vystrelí. Ďakujem.
Blaha, Ľuboš, podpredseda NR SR (2023-11-15):
Pani poslankyňa Jana Hanuliaková, nech sa páči.
Poliačik, Martin, poslanec NR SR (2011-06-28):
Ďakujem, pán predseda. Navrhujem, že v prípade, ak by prešiel procedurálny návrh pána podpredsedu Fica, tak hneď zaň aby sme zaradili bod, v ktorom zakážeme infláciu zákonom. Ďakujem. (Reakcie z pléna.)
Kučerová, Viera, poslankyňa NR SR (2015-11-20):
Ďakujem. Pán poslanec Lipšic, vy ste bol ministrom spravodlivosti, a preto ma prekvapuje, musíte najlepšie sám vedieť, čo obnáša práca sudcov aj prokurátorov. Ten nápad, ktorý je na súdoch a prokuratúre, je obrovský. A chceme od sudcov aj prokurátorov, aby skvalitnili svoju činnosť, aby ju zreformovali, aby získali späť dôveru od občanov. A ich práca je veľmi náročná na stres aj vypätie. A preto ja si myslím, že je aj povinnosťou nás, poslancov, je vytvoriť im zákonné podmienky na ich prácu. A preto ma prekvapuje, že sa pozastavujete nad tým, že sa predlžuje dovolenka o jeden týždeň. Myslím si, že to je úplne na mieste. A čo sa týka stiahnutia návrhu o príplatku k dôchodcom, príplatku k dôchodkom sudcov a prokurátorov, si myslím, že v súčasnej situácii tento návrh je opodstatnený, lebo sa veľmi spolitizoval, a bol by to len ďalší nástroj zvýšenia nedôvery voči práci sudcov a prokurátorov. Ďakujem.
Sulík, Richard, predseda NR SR (2011-03-24):
Pán poslanec Jasaň.
Mičovský, Ján, poslanec NR SR (2023-02-08):
Ďakujem za slovo. Vážený pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kotleba, Marek, poslanec NR SR (2020-11-12):
Ďakujem pekne. Pán Suja sa dotkol aj ohľadom fitnescentier. Tým, že ja pracujem aj v športe, aj dlhodobo podporujem športovcov, aj mladé talenty, aj prípadne kluby, tak by som chcel len podotknúť v tejto veci to, že nielen zatvorenie fitnescentier, ale celkovo táto situácia sa dotýka aj výchovy a vzdelávania v školách, aj v mimoškolských zariadeniach, a tým, že tieto deti ani mimo školy a v športových kluboch mládež a deti nemajú možnosť ani športovať, je to obmedzené na počet, na počet tých športujúcich, tak je to veľmi obmedzujúce, a tým pádom sa dostávame aj do toho, že tieto deti nemôžu vykonávať svoje, svoje potreby a nejaké športové aktivity. Čiže dúfam, že v tejto veci by sa nám mohol vyjadriť aj pán poslanec Kučera v budúcnosti, ktorý je momentálne splnomocnenec vlády pre mládež a šport, a mrzí ma, že tu nie je, možno by nám niečo vedel k tomu viac povedať, ako to bude do budúcnosti. Ďakujem.
B. Bugár, podpredseda NR SR: (2005-12-15):
J. Drgonec, poslanec: Ďakujem za slovo. Dámy a páni, ústavnoprávny výbor uznesením z 29. novembra 2005 ma určil za spravodajcu k návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh zákona obsahuje z formálnoprávnej stránky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Dôvodová správa uvádza, že legislatívna zmena ústavy zachováva ústavnosť výkonu mandátu poslanca, nemá vplyv na štátny rozpočet, neovplyvní hospodársko-zamestnaneckú sféru. Osobitná časť dôvodovej správy obsahuje odôvodnenie jednotlivých ustanovení návrhu zákona. Doložka zlučiteľnosti návrhu zákona s právom Európskej únie spĺňa náležitosti určené v čl. 3 legislatívnych pravidiel tvorby zákonov. Predložený návrh zákona zavádza imperatívny mandát. Imperatívny mandát je vec, ktorá na území nášho štátu existovala podľa ústavného zákona č. 185/1939 Slovenského zákonníka v § 15 a existovala podľa ústavného zákona č. 100/1960 Zb. Ústava Československej socialistickej republiky. Tam bola upravená v čl. 3 ods. 3. Imperatívny mandát je svojou podstatou jednou z charakteristických čŕt a zároveň pýchou takého typu organizácie formy vlády, ktorá je typická pre totalitné spoločenské zriadenia. Imperatívny mandát v podobe, v ktorej je navrhnutý, sa v porovnaní s akoukoľvek históriou obohacuje o jeden prvok. Podľa ústavy z roku 1939 to bola Štátna rada, teda orgán štátu, ktorý rozhodoval o zbavení poslanca mandátu. Podľa Ústavy Československej socialistickej republiky to boli voliči, ktorí priamo mali právo odvolať poslanca, alebo teda zbaviť ho poslaneckého mandátu. Po prvý raz vôbec v dejinách sa navrhuje systém, kde by o mandáte poslanca rozhodovala politická strana. Na dôvažok v tomto prípade odkazujem na čl. 77 ods. 3, podľa ktorého za náhradníka by bol politickou stranou určený niektorý z kandidátov alebo z osôb uvedených na kandidátskom zozname bez ohľadu na preferenčné hlasy, teda bez ohľadu na vôľu voličov. Opäť je tu ďalší prvok, ktorý zosilňuje straníckosť tejto právnej úpravy, podľa ktorej vlastne politicky organizovaní sú lepší než ich politicky neorganizovaní spoluobčania. Summa summarum, tento návrh predložila skupina deviatich poslancov, z ktorých všetci sú členmi Komunistickej strany Slovenska. Je to stranícky návrh, ktorý bez ohľadu na to, čo o sebe rozširuje, v skutočnosti je pokusom Komunistickej strany Slovenska o štátny prevrat. Vychádzajúc z oprávnení, ktoré pre mňa ako spravodajcu vyplývajú  z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. b) zákona o rokovacom poriadku nebude pokračovať v rokovaní o návrhu predmetného zákona. Pán predseda, otvorte, prosím, rozpravu.
Laurenčík, Milan, podpredseda NR SR (2022-02-11):
Poslednú faktickú poznámku k tomuto príspevku má pán poslanec Eduard Kočiš. Nech sa páči.
Kuffa, Štefan, poslanec NR SR (2014-07-01):
Ďakujem za slovo. Vážená pani podpredsedníčka, milé kolegynky, kolegovia, dovoľte mi, aby som vystúpil ako spravodajca. V súlade s § 73 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 1065). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 4. septembra 2014 a gestorský výbor do 8. septembra 2014 od prerokovania návrhu zákona v Národnej rade v prvom čítaní. Prosím, pani predsedajúca, otvorte rozpravu.
Gibalová, Monika, poslankyňa NR SR (2010-11-03):
Ďakujem pekne... (Prerušenie vystúpenia predsedajúcim.)
Horváthová, Eva, poslankyňa NR SR (2021-06-22):
Teraz, prosím, dajte hlasovať o pozmeňujúcom návrhu pani poslankyne Anny Záborskej.
Šebej, František, poslanec NR SR (2016-11-23):
Ďakujem pekne za slovo. No opakovane ma teda pobavilo označenie zahraničného výboru za trestný. V iných parlamentoch sveta byť v zahraničnom výbore je považované za créme de la créme a česť a zrejme to aj iní poslanci zahraničného výboru takto pociťujú. (Potlesk.) No a tá hroznosť toho trestného výboru, všakže, pán poslanec Beblavý, spočíva v tom, že tam ani netreba chodiť? (Smiech v sále a potlesk.)
A. Belousovová, podpredsedníčka NR SR: (2009-10-29):
Pani poslankyňa, doplňujúca otázka? Nech sa páči.
Laurenčík, Milan, podpredseda NR SR (2021-12-10):
Ďakujem, pán poslanec. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem že nikto. Vyhlasujem rozpravu za skončenú a predpokladám, že ani navrhovateľ, ani spravodajca sa k rozprave, ktorá neprebehla, nevyjadria, preto prerušujem rokovanie o tomto bode programu a ďakujem vám obidvom nateraz. Teraz pristúpime k prerokovaniu návrhu vlády na skráteného legislatívne konanie o vládnom návrhu zákona, ktorým sa dopĺňa zákon č. 513/1991 Zb. Obchodný zákonní v znení neskorších predpisov . Návrh vlády je pod tlačou 816. Prosím pani ministerku spravodlivosti Slovenskej republiky Máriu Kolíkovú, aby nám návrh vlády odôvodnila, pani ministerka, nech sa páči, máte slovo.
Hort, Milan, podpredseda NR SR (2011-02-10):
Prepáčte, pani kolegyňa. Poprosím o trošku viac pokoja v rokovacej sále, páni poslanci. Ďakujem pekne.
Paška, Pavol, predseda NR SR (2012-07-25):
Ďakujem, pán poslanec. Do rozpravy ešte prihlásený... Ešte faktická poznámka, pán poslanec Kollár. Končím možnosť sa prihlásiť. Nech sa páči.
P. Paška, predseda NR SR: (2010-03-04):
(Hlasovanie.) 132 prítomných, 114 za, 12 proti, 6 sa zdržali. Sme v treťom čítaní . Otváram rozpravu. Pýtam sa, či chce niekto vystúpiť v rámci tretieho čítania. Nie. Vyhlasujeme rozpravu za skončenú a budeme hlasovať, pán spravodajca.
Svrček, Miloš, poslanec NR SR (2020-11-25):
Ďakujem pekne. Pán minister, ja vám veľmi pekne ďakujem, že ste otvorili aj tému PCB látok na Zemplíne, lebo je to fakt veľká environmentálna katastrofa a záťaž, ktorá nemá obdobu v Európe. Ono niekto si myslí, že sú to len nejaké slová, ale fakt my, ktorí tam žijeme na Zemplíne, vieme o čom hovoríme. Ja som veľmi rád, že tejto téme venujete maximálnu prioritu, pretože ste to spomenul aj tu. Ďakujem pekne za informáciu, že sa bude zaoberať aj vláda na najbližšom rokovaní jednotlivými konkrétnymi krokmi, a to si, samozrejme, aj pozriem, že ako, ako sa v tejto veci ide konať a určite sa zhodneme aj na tom, že zdravie obyvateľov Slovenska nepozná politické rozdeľovanie. Takéto staré environmentálne záťaže postihujú ľudí bez rozdielu politiky, bez rozdielu názorov. Tu ide v podstate o nás všetkých a odkalisko Poša, ktoré je v podstate aj v trojuholníku smrti, je stále aktívne. Ohrozuje stále obyvateľov Zemplína a, samozrejme, že tuto je už najvyšší čas, aby sa začalo konkrétne konať a ja veľmi pekne ďakujem, že dávate tomu maximálnu prioritu. Ďakujem.
P. Paška, predseda NR SR: (2009-06-30):
(Hlasovanie.) 124 prítomných, 39 za, 61 proti, 22 sa zdržalo, 2 nehlasovali. Návrh sme neschválili.
F. Mikloško, poslanec: (2004-01-20):
Čiže ešte raz. Návrh uznesenia je nasledovný: Národná rada Slovenskej republiky so súhlasom berie na vedomie návrh Dohody medzi Slovenskou republikou a registrovanými cirkvami a náboženskými spoločnosťami o náboženskej výchove a vzdelávaní a rozhodnutie vlády Slovenskej republiky uverejniť Dohodu medzi Slovenskou republikou a registrovanými cirkvami a náboženskými spoločnosťami o náboženskej výchove a vzdelávaní v Zbierke zákonov Slovenskej republiky.
Kaliňák, Robert, podpredseda vlády a minister vnútra SR (2016-06-16):
Na rozdiel od vás, pán poslanec, ja som (potlesk)... To je hlavne preto, že zákon, o ktorom hovoríte bol prijatý dávno po tom, ako akékoľvek pôžičky vznikli. A keď sa bavíme priamo o mojej osobe, o roku 2014, som v roku 2014... (Prerušenie vystúpenia predsedajúcim.)
P. Hrušovský, predseda NR SR: (2005-05-18):
Nech sa páči, pán poslanec Maxon. M. Maxon, poslanec: Pán predseda Národnej rady, v súlade s rokovacím poriadkom vy môžete požiadať o zvolanie výboru a plénum Národnej rady hlasovaním môže rozhodnúť o zvolaní výboru. Ja považujem návrh pani poslankyne Tóthovej v tom zmysle, aby sme hlasovali o tom, aby sa zišiel aj ústavnoprávny výbor. Je to v súlade s rokovacím poriadkom.
Laššáková, Jana, podpredsedníčka NR SR (2014-11-09):
Nech sa páči, pani poslankyňa.
Radošovský, Marián, poslanec NR SR (2010-07-09):
Sľubujem. (Potlesk.)
Laššáková, Jana, podpredsedníčka NR SR (2014-07-02):
Poprosím vás, pán minister, nediskutujte. Nech sa páči, pán poslanec, pokračujte.
Hrnčiar, Andrej, podpredseda NR SR (2016-05-19):
Ďakujem. Nech sa páči, pani poslankyňa Laššáková.
R. Madej, poslanec: (2003-12-11):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Z dôvodovej správy vyplýva, že návrh zákona je v súlade s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná a nepredpokladá zvýšenie nárokov na finančné prostriedky zo štátneho rozpočtu ani z rozpočtov obcí. Osobitná časť dôvodovej správy obsahuje odôvodnenie jednotlivých ustanovení. Vládny návrh zákona obsahuje doložku zlučiteľnosti s právom Európskej únie a s právom Európskych spoločenstiev. Z doložky vyplýva, že problematika návrhu zákona je upravená v práve Európskych spoločenstiev a nie je upravená v práve Európskej únie. Patrí medzi prioritné oblasti aproximácie práva podľa článku 70 Európskej dohody o pridružení ochrany spotrebiteľa podľa Partnerstva pre vstup a podľa prílohy takzvanej Bielej knihy kapitola 23 ochrana spotrebiteľov a kapitola 6. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 454 z 11. novembra 2003 podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárstvo, privatizáciu a podnikanie. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona  prerokovali v druhom čítaní do 30 dní a v gestorskom výbore do 31 dní od prerokovania v prvom čítaní na schôdzi Národnej rady Slovenskej republiky. Vážený pán predseda Národnej rady, skončil som. Prosím, aby ste otvorili rozpravu a súčasne sa hlásim ako prvý do rozpravy.
Ďuriš Nicholsonová, Lucia, podpredsedníčka NR SR (2017-11-30):
S reakciou na faktické poznámky pán poslanec Mazurek.
Bugár Béla, podpredseda NR SR (2017-03-28):
Nech sa páči, prezentujme sa a hlasujme. (Hlasovanie.) Prítomných 145, za 130, 1 proti, zdržalo sa 14 poslancov. Konštatujem, že návrh sme schválili. Teraz prosím pána poslanca Buriana, aby uviedol hlasovanie k uzneseniu k návrhu strategických zámerov činnosti Sociálnej poisťovne na obdobie rokov 2017 – 2022 (tlač 420).
Danko, Andrej, predseda NR SR (2018-05-29):
Reagujete na procedurálny návrh už asi 20 minút.
Jurinová, Erika, podpredsedníčka NR SR (2014-10-14):
S reakciou na faktické poznámky pani poslankyňa Kiššová.
Janiš, Stanislav, poslanec NR SR (2011-06-30):
Ďakujem za slovo, pán predseda. Kolegyne, kolegovia, v rozprave vystúpil jeden pán poslanec, dal jeden pozmeňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte hlasovať o bode 1 až 14 spoločnej s odporúčaním gestorského výboru schváliť.
V. Veteška, podpredseda NR SR: (2004-05-20):
I. Belohorská, poslankyňa: Ďakujem pekne. K pani kolegyni Záborskej, chcem ju uistiť – a my máme vždycky veľmi dobré diskusie, pretože obidve sme lekárky a vieme dobre, čo pacient potrebuje –, že ak som hovorila o preventívnych prehliadkach, ja som ten materiál čítala ozaj poctivo a vedela som napríklad o tých, ktoré spomínala aj ona. Ale povedala som napríklad, jeden z najvyšších výskytov na svete je rakovina konečníka a čreva. Sú ďalšie iné diagnózy. Takže nielen gynekológ, ale riadnu preventívnu prehliadku, ktorú pacient, pacientka v príslušnom veku, v ktorom sa nachádza, potrebuje. Znovu opakujem, na to sú presné schémy, na to sú medzinárodné schémy, nie slovenské. Nepotrebujeme vymýšľať nič nové. K pani kolegyni Černej. Ja som spomínaný e-mail dostala dnes ráno, nedostala som ho minulý týždeň a chcem povedať to, že nie je to pre mňa prvý prípad, keď sa pacient takýmto spôsobom obracia na poslancov. Aj ja som v minulosti pomáhala, ale tu hovoríme o niečom inom. Predsa nemôže závisieť stav nejakého pacienta alebo jeho možnosť pri liečbe pri takto závažnom ochorení od toho, či má rodičov, ktorí sa vedia podeliť s týmto bôľom a vedia požiadať druhých, aby im pomohli, alebo či má rodičov, ktorí sú aj vo svojej chudobe trochu nedotknuteľní. Takže pozor, ja tu hovorím aj o ľudskej dôstojnosti. A ak je niekto nútený takýmto spôsobom v ochoreniach, keď má podľa ústavy takéto veci aj podľa slov pána ministra niečo garantovať štát, tak vtedy sa občan nepotrebuje obracať na... (Prerušenie vystúpenia časomierou.)
Žiga, Peter, podpredseda NR SR (2024-06-26):
Pani poslankyňa Holečková.
Ďuriš Nicholsonová, Lucia, podpredsedníčka NR SR (2019-03-28):
Pani poslankyňa Verešová.
Blaha, Ľuboš, podpredseda NR SR (2023-12-18):
Poslanec Pročko, procedurálny návrh.
Glváč, Martin, podpredseda NR SR (2019-09-11):
Ďakujem. Pýtam sa, či sa teda chce prihlásiť niekto do rozpravy ústne. Pani poslankyňa Antošová, áno? Nech sa páči, máte slovo. Končím možnosť prihlásenia.
B. Bugár, podpredseda NR SR: (2002-02-15):
(Hlasovanie.) Prítomných je 98 poslancov, za návrh 89, zdržali sa 4, nehlasovali 5. Konštatujem, že sme schválili vládny návrh zákona o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov. Ďalej budeme hlasovať v druhom čítaní o vládnom návrhu zákona, ktorým sa mení zákon č. 70/1998 Z. z. o energetike a o zmene zákona č. 455/1991 Zb. o živnostenskom podnikaní v znení neskorších predpisov v znení zákona č. 276/25001 Z. z., tlač 1254 . Spoločným spravodajcom je pán poslanec Volf. Nech sa páči, môžete pristúpiť k uvádzaniu hlasovania. J. Volf, poslanec: Ďakujem pekne. Navrhujem najskôr dať hlasovať spoločne o bodoch 1, 2, 3, 4 spoločnej správy, čo sú pozmeňujúce návrhy gestorského výboru.
Bugár, Béla, podpredseda NR SR (2011-09-13):
Pán poslanec Kollár.
Hrušovský, Pavol, podpredseda NR SR (2010-09-09):
Pán poslanec Ondruš súhlasíte s hlasovaním spoločne o všetkých návrhoch. Áno. Prosím, prezentujme sa a hlasujme. (Hlasovanie.) 146 prítomných, 67 za návrh, 54 proti, 25 sa zdržalo. Konštatujem, že pozmeňujúce návrhy, ktoré predložil pán poslanec Ondruš, sme neschválili. Týmto hlasovaním sme odhlasovali všetky pozmeňujúce návrhy, ktoré boli predložené k prerokovávanému vládnemu návrhu zákona. Zákon prerokovávame v skrátenom legislatívnom konaní, preto pristúpime k tretiemu čítaniu o vládnom návrhu zákona. Pýtam sa pánov poslancov, či sa chce niekto prihlásiť do rozpravy k tretiemu čítaniu. Nie. Preto vyhlasujem rozpravu za skončenú. A poprosím pána spoločného spravodajcu, aby uviedol návrh uznesenia k prerokovanému vládnemu návrhu zákona.
Krajniak, Milan, poslanec NR SR (2016-09-22):
Pani poslankyňa Dubačová, na príklade jednej vašej vety chcem ukázať, v čom spočíva podľa mňa to hlavné nepochopenie problému. Ten laický pohľad zvonku vy ste pomenovali tak, že problém je v tom, že minister vnútra veľa politicky zasahuje policajtom do práce. Viete, čo je v skutočnosti problém? Že minister vnútra málo zasahuje policajtom do práce. A viete v čom? V tom, že tam vo funkciách zostávajú ľudia, ktorí tam dávno nemajú čo robiť. Pretože každý policajt dnes vie, a verte mi, že aj takí sú, že môžu ministrovi vnútra zložiť telefón a minister vnútra ani terajší si nedovolí mu nariadiť, že niečo má urobiť, pretože vie veľmi dobre, že ten policajt by kedykoľvek mohol ísť do médií a ubezpečujem vás, že by to radi médiá zahrali a bol by z toho škandál jak hrom. Ak je v niečom problém, tak je to problém v tom, že možno súčasný minister vnútra trochu linkovo pozerá na prácu nejakých ľudí, ktorí by tam dávno nemali byť. V tom je ten problém! Ale my nevyriešime ten problém, keď sa tam dejú nejaké zlé veci, tým, že teraz znovu zviažeme nejaké komisie a niečo, ktoré tam budú zasahovať. To nikomu nepomôže! Polícia je ozbrojený zbor. My nemôžme robiť to, že minister vnútra urobí nejaké rozhodnutie, predstavme si najlepšie na svete, na ktorom sa všetci zhodneme, a policajti budú robiť demonštrácie. Na okresnom riaditeľstve vo Vranove budú za, v Michalovciach proti – veď to nejde, to je ozbrojený zbor! To nemôže fungovať takýmto spôsobom. Ak sa nám nepáči minister vnútra, vymeňme ho. Ak sa nám nepáči policajný prezident alebo iný funkcionár a minister ho nechce odvolať, odvolajme ministra. Ale nemôžme jednoducho, to je ozbrojený zbor, nemôžme takto naivne vstupovať do Policajného zboru, pretože v skutočnosti dosiahneme oveľa horšie veci, než si myslíte, že by ste týmto zákonom dosiahli.
Pčolinský, Peter, podpredseda NR SR (2023-02-01):
Ďakujem pekne. Otváram rozpravu. Do rozpravy... počkáme, do rozpravy som nedostal žiadnu písomnú prihlášku. (Reakcie z pléna.) Pardon. Pán poslanec Fico mi zobral niť, že, ospravedlňujem sa, máme, odhláste sa, páni, máme dve písomné prihlášky, po nich bude nasledovať ústna. Prihlásil sa pán poslanec Mizík a pán poslanec Dostál. Čiže najprv vystúpi písomne prihlásený pán poslanec Mizík. Nech sa páči, pán poslanec.
Muňko, Dušan, poslanec NR SR (2015-02-18):
Pán minister, veľmi dobré vystúpenie, korektné, faktické. Pokiaľ sa týka, ma prekvapuje opozícia, ktorá sa podpísala pod vaše odvolanie, pán Kaník a ďalší, ktorí boli na Fonde národného majetku a vedeli, čo páchali. Vôbec ich nemrzí, že tie pozemky, ktoré vtedy mali hodnotu 2 mld., tak si vyrátajte, akú majú hodnotu teraz, keď sa meter štvorcový pohybuje alebo pohyboval za 1 300 eur. V tej oblasti. Koľko, to vám, to vám vôbec nechýba, že koľko, koľko škody sa napáchalo na Fonde národného majetku. Nakoniec aj sám predseda vlády Dzurinda spravil správne, keď vtedy odvolal pána Kaníka. Tie súdne spory, ktoré sú dneska na fonde, sú zásluhou hlavne tých ľudí, ktorí sa dneska podpísali pod odvolanie pána ministra, pána Pavlisa, ktorý nevedel pred 12 rokmi, či vôbec bude sedieť v parlamente alebo niekde inde. Ale prekvapuje ma aj pán Lipšic, ktorý bol minister spravodlivosti, minister vnútra, predseda legislatívnej rady vlády, a privatizačné projekty, ktoré bežali, vôbec mu nevadili, tak ako mu nevadili, keď prebiehala reforma daňová alebo penzijná, alebo sociálnych vecí, zdravotníctva, že sa kupovali poslanci. A tých vecí, ktoré sa vtedy robili, dneska to tu otvárate. Škoda, že pán poslanec, pán minister nepovedal k hlavnému protagonistovi tohto odvolávania pánovi Matovičovi, akú má dôveryhodnosť, keď povie, že 20 mil. mu niekto dáva. Tak asi 20 mil. ten podvodník, ktorý zarobil, keď ho chcel uplatiť. Rád by som vedel, keby nám to tu povedal.
P. Hrušovský, predseda NR SR: (2005-10-25):
(Hlasovanie.) 131 prítomných, 53 za, 60 proti, 17 sa zdržalo, 1 nehlasoval. Neschválili sme návrh. Teraz budeme hlasovať o návrhu prerokovať návrh zákona v druhom čítaní. Hlasujeme, páni poslanci. (Hlasovanie.) 130 prítomných, 76 za, 48 proti, 5 sa zdržalo, 1 nehlasoval. Návrh zákona sme schválili do druhého čítania. Prosím ďalší návrh. V. Horák, poslanec: Teraz odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 1360 zo 7. októbra 2005 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
Laššáková, Jana, podpredsedníčka NR SR (2014-11-09):
Pani podpredsedníčka Jurinová, nech sa páči.
Laššáková, Jana, podpredsedníčka NR SR (2014-07-10):
Ďakujem pekne, pán podpredseda vlády. A sme pri siedmej a poslednej otázke, ktorú položil pán predseda výboru Ján Hudacký ministrovi dopravy, výstavby a regionálneho rozvoja Jánovi Počiatkovi a otázka znie: „Pán minister, Váhostav mešká s budovaním prvej časti úseku diaľnice D1 Jánovce – Jablonov a tiež úseku Dubná Skala – Turany. Hlavným dôvodom sú meškajúce platby subdodávateľom, ktorí preto odmietajú ďalej pracovať na týchto úsekoch. Podľa nedávneho prieskumu až 27 % vyfakturovaných prác stavbárov je po dobe splatnosti. Už viackrát som predkladal návrh zákona o ochrane subdodávateľov, napriek tomu ho poslanci vládnej strany SMER – SD vždy odmietli podporiť. Preto sa vás pýtam, ako chcete dosiahnuť, aby uvedené úseky diaľnice D1 boli odovzdané do užívania v zmluvne stanovenom termíne.“ Nech sa páči, pán minister, poprosím vás o odpoveď, ako aj o oznámenie ukončenia odpovede.
P. Miššík, poslanec: (2007-05-16):
Keď si spomínam na všetky pozmeňujúce návrhy, na všetky návrhy noviel zákonov, ktoré opozícia doteraz dala, neprešiel ani jeden jediný. Takže bol by som rád, keby si niekedy korigoval aj svoje predstavy a pri tých výzvach o zmysluplnej diskusii by som naozaj bol rád, keby si zmysluplne diskutoval aj ty. To je prvá poznámka. Ešte ma trošku udivila z hľadiska takého vyjadrenia jedna tvoja veta o tom, neviem, či tomu vôbec veríš, že tie drastické reformy veľmi zle zapôsobili na Slovensku. Ja hovorím, že drastické reformy, ktoré vykonala vláda Mikuláša Dzurindu boli reformami potrebnými, pretože naštartovali ekonomiku, naštartovali rast ekonomiky, ktorý je taký vysoký, že sa ním dnes chválite a pomohli sme tým ľuďom práve, ktorí získali pracovné miesta. To znamená, my robíme pre ľudí, my sa tým ale málo chválime.
Danko, Andrej, predseda NR SR (2019-09-13):
Prosím, prezentujme sa a hlasujeme. (Hlasovanie.) Prítomných 144 poslancov, za 95, proti 10, zdržalo sa 38, nehlasoval 1. Konštatujem, že sme schválili návrh novely zákona č. 250/2012 Z. z. o regulácii v sieťových odvetviach. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov (tlač 1550), bod 27 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Mojšovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov , tlač 1550.)
P. Hrušovský, podpredseda NR SR: (2001-10-25):
(Hlasovanie.) Prítomných je 109 poslancov, za 53, proti 39, zdržalo sa 14, nehlasovali 3. (Potlesk.) Neschválili sme návrh vlády na prerokovanie zmeny zákona o stavebnom sporení. Ďakujem,  pán poslanec Kujan. Ďalej nie je o čom hlasovať. Pán poslanec Maňka, prosím vás, aby ste ako spoločný spravodajca uvádzali návrhy na hlasovanie. Ide o vládny návrh zákona o dohľade nad finančným trhom a o zmene a doplnení niektorých zákonov , ktorý prerokúvame ako tlač 1180. Prosím, aby ste uvádzali jednotlivé návrhy na hlasovanie. Pán poslanec Maňka, máte slovo. (Hluk v sále.) Prosím  o pokoj v rokovacej sále, páni poslanci. Pán poslanec Maňka. V. Maňka, poslanec: Odporúčam, aby sa Národná rada Sloven-skej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
A. Belousovová, podpredsedníčka NR SR: (2008-10-21):
Prosím teraz pána ministra financií Slovenskej republiky pána Jána Počiatka, aby tento vládny návrh zákona uviedol. Nech sa páči, pán minister.
Kamenický, Ladislav, poslanec NR SR (2015-11-10):
Ďakujem. Pán poslanec Zajac, ja len dve poznámky. Jedna, hovorili ste o populizme, ako my tu každý rok zmrazujeme platy a podobne. Ja som tu nezažil, že by vy ste zozbierali 30 podpisov na to, aby ste predložili nejaký návrh zákona, ktorým by sa tie platy zvyšovali. Ja predpokladám, že kolegovia by to určite z môjho poslaneckého klubu nepodporili. Ale vám sľubujem, ak dáte dokopy tých 30 hlasov a predložíte takýto návrh zákona, ak tu budem v budúcom volebnom období, tak ja ho podporím. Tak som zvedavý, kedy toto spravíte. To je jedna poznámka. Druhá, stále opakujete ten pozmeňovák ohľadne zníženia DPH. Vy viete veľmi dobre, že tie peniaze by skončili vo vreckách obchodníkov. Môžeme sa baviť o časti peňazí, kde by si znížili cenu o 1 % pri regulovaných odvetviach. Ale vy to beriete, že my sme zobrali. Ja hovorím, mojím pozmeňovákom sa ušetrilo Slovensku 170 mil. eur, ktoré sme mohli poskytnúť našim ľuďom, našim občanom. Vy keď ste sa, keď sa tu hlasovalo o zvyšovaní DPH, ste sa toho zúčastnili. Celá opozícia trikrát zvyšovala DPH. Teraz keď my to dávame naspäť, snažíme sa to opraviť, tak tu začnete rozprávať o tom, čo by ste všetko znížili, ako by ste to znížili. Skutočne ja by som očakával, že vaše slová podporia aj činy, a ja ich budem pozorne sledovať. Ďakujem pekne.
Pellegrini, Peter, predseda NR SR (2014-12-10):
Ďakujem pekne. Prerušujem rokovanie o tomto bode programu. Nasleduje prvé čítanie o návrhu poslanca Národnej rady Slovenskej republiky Petra Osuského na vydanie zákona, ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov . Návrh zákona má parlamentnú tlač 1298, návrh na jeho pridelenie na prerokovanie výborom je v rozhodnutí č. 1302. Nech sa páči, pán poslanec, uveďte váš návrh zákona.
Tibor, Gašpar, poslanec NR SR (2024-01-25):
Pán predseda Národnej rady, v rozprave k návrhu na skrátené legislatívne konanie, tak ako ste uviedol, odznelo sto vystúpení poslancov. Dajte, prosím, hlasovať o návrhu uznesenia, ako je navrhnuté v predloženej tlači, to je, že Národná rada schvaľuje návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony.
Mizík, Stanislav, poslanec NR SR (2020-12-03):
Ďakujem za slovo. Rasťo, správne si odhalil tento jedovatý kamuflážny zámer a to, čo majú mocipáni v súčasnosti na pláne. Tento manéver si odhalil právnou analýzou. Toto totálne zglajchšaltovanie všetkých sfér našej spoločnosti je neúnosné. Obmedzovanie, platená karanténa, plošné dobrovoľno-nedobrovoľné testovanie, ruinovanie firiem, svätenej vody niet v kostoloch, obmedzenie omší, deti bez vzdelávania a tak ďalej a tak ďalej. Bol tu Mečiar, Radičová, Dzurinda, Fico, Slota aj na Ľuptáka si spomeniem, ale táto vláda na čele s Matovičom prekonala aj majstra vesmíru a všehomíra a tiež aj tejto budovy pána Danka. Na ňom sa dalo aspoň zasmiať, ale pri týchto sa dvíha tlak. Havla, Mečiara, Dzurindu, Fica, Slotu ľudia neznášali, ale týchto už vo veľkom nenávidia. A nenávisť je zlý radca. Ďakujem za slovo.
Zmajkovičová, Renáta, podpredsedníčka NR SR (2014-02-07):
S faktickými poznámkami – jedna. Uzatváram možnosť prihlásiť sa. Pán poslanec Kuffa.
Danko, Andrej, predseda NR SR (2017-05-16):
Tri faktické na vystúpenie pána poslanca, uzatváram možnosť prihlásenia s faktickými. Pán poslanec Budaj.
Pellegrini, Peter, predseda NR SR (2023-12-08):
Prosím, prezentujme sa a hlasujme o návrhu pána spravodajcu prideliť tento návrh výborom a určiť lehotu na jeho prerokovanie. (Hlasovanie.) Prítomných 141 poslancov, za 111 poslancov, proti boli 6, zdržali sa 24. Konštatujem, že sme tento návrh schválili. Pán poslanec Peter Slyško teraz uvedenie hlasovanie v prvom čítaní o vládnom návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov, tlač 22, bod 26 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov , tlač 22.)
Figeľ, Ján, podpredseda NR SR (2014-10-30):
Na vystúpenie pána poslanca Lipšica sú tri faktické. Nech sa páči, Ján Podmanický.
P. Hrušovský, predseda NR SR: (2005-02-03):
(Hlasovanie.) 144 prítomných, 144 za návrh. Návrh zákona do druhého čítania sme schválili. Prosím ďalší návrh.
V. Veteška, podpredseda NR SR: (2006-08-01):
Viliam Jasaň.
Grendel, Gábor, poslanec NR SR (2016-10-25):
Ďakujem pekne. Už by som len doplnil, doplnil kolegyňu Anku Verešovú myšlienkou, že najsilnejšou zbraňou každého politika by mal byť jeho mozog. Tak dúfajme, že nám nezakážu nosiť túto zbraň do pléna. (Potlesk.)
Poliačik, Martin, poslanec NR SR (2017-03-28):
Ďakujem aj za ten rodičovský prístup niektorých kolegov. Takto. Ja som si veľmi dobre vedomý politickej reality a som si vedomý aj toho, kto má koľko nábojov do tej nasledujúcej hry, kto má koľko sily, kto má koľko pešiakov, kto kde koho nominoval, kto kde má nitky a kto kde hrá akú hru. Som tu 6 rokov, preboha. Ale zopakujem to, čo som povedal aj pred tým. Neviem si predstaviť, že by ľudia ako Béla Bugár, Peter Kresák, Lucia Žitňanská, Fero Šebej vopred išli do toho s tým, že to zahučí. Neviem si predstaviť, že by dali svoje hlasy za niečo, o čom vopred vedia, že to potopí Ústavný súd. A mám dôveru v ich potrebu očistenia republiky od tejto čiernej škvrny, že budú robiť všetko pre to, možné aj nemožné, aby Mečiarove amnestie boli zrušené. Howgh.
Pellegrini, Peter, predseda NR SR (2015-01-28):
Prezentujme sa a hlasujme o návrhu spravodajcu prerokovať návrh zákona v treťom čítaní ihneď. (Hlasovanie.) Prítomných 140 poslancov, za bolo 124, zdržali sa 16. Návrh sme schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto do rozpravy? Nie. Končím možnosť a vyhlasujem rozpravu za skončenú. Pán spravodajca.
M. Hort, podpredseda NR SR: (2007-10-17):
Pán poslanec, nech sa páči, máte priestor na rozpravu.
M. Maďarič, minister kultúry SR: (2007-09-13):
Tie priority boli štyri, je to oblasť médií so všetkými potrebnými legislatívnymi zmenami ...
Glváč, Martin, podpredseda NR SR (2019-06-27):
Ďakujem. S faktickými poznámkami siedmi poslanci. Končím možnosť prihlásiť sa. Pani poslankyňa Zimenová, nech sa páči.
Laššáková, Jana, podpredsedníčka NR SR (2014-04-03):
Ďakujem, pani spravodajkyňa. Poprosím vás, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky dvoch pánov poslancov, pán poslanec Lipšic a pani poslankyňa Lucia Žitňanská sa hlásia do rozpravy. Nech sa páči, pán poslanec Lipšic, máte slovo.
Grendel, Gábor, podpredseda NR SR (2021-12-07):
Ďakujeme. Prosím spoločného spravodajcu z výboru pre financie a rozpočet pána poslanca Györgya Gyimesiho, aby podal správu o výsledku prerokovania návrhu vo výboroch Národnej rady.
Vančo, Branislav, poslanec NR SR (2024-02-15):
Vážený pán predsedajúci, vážené pani poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený navrhnutým gestorským ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrhy zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Kollár, Jozef, poslanec NR SR (2011-09-14):
Ďakujem pekne. Vážený pán predsedajúci, keďže v rozprave nevystúpil žiaden poslanec a neboli podané ani žiadne pozmeňujúce a doplňujúce návrhy, dajte, prosím, hlasovať o bode 1 zo spoločnej správy s odporúčaním gestorského výboru schváliť.
Sulík, Richard, predseda NR SR (2011-02-11):
Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov (tlač 247). Dávam slovo členke ústavnoprávneho výboru poslankyni Jane Dubovcovej, aby hlasovanie uviedla. Poprosím mikrofón zapnúť pani poslankyni Dubovcovej.
Ďuriš Nicholsonová, Lucia, podpredsedníčka NR SR (2018-10-23):
V rozprave by teraz mala vystúpiť pani poslankyňa Žitňanská. Nevidím ju v rokovacej sále, stráca poradie. A ako ďalší, pán poslanec Číž, nech sa páči.
Laššáková, Jana, podpredsedníčka NR SR (2015-05-19):
Tak ste sa mali prihlásiť.
Vaľová, Jana, poslankyňa NR SR (2016-10-19):
Pán podpredseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre sociálne veci a Výboru Národnej rady pre zdravotníctvo. Ďalej, aby za gestorský výbor určil hlasovaním Výbor Národnej rady pre sociálne veci, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
B. Bugár, podpredseda NR SR: (2003-05-22):
J. Jaduš, poslanec: Vážený pán predsedajúci, vážený pán premiér, vážená neprítomná vláda, vážení kolegovia, skôr než budem interpelovať, chcel by som poprosiť pána predsedajúceho o vysvetlenie stavu, ktorý tu nastal, pretože, ak ma oči neklamú, v rokovacom poriadku v § 130 ods. 7 prvá veta znie: „Na interpeláciách musia byť prítomní všetci členovia vlády.“ Vážení priatelia, toto je nedôstojný priebeh tejto schôdze parlamentu, ktorý, bohužiaľ, odzrkadľuje vzťah vlády k poslaneckej snemovni. A, bohužiaľ, ak tu nemáme poslancov, čo môžeme očakávať, ak takýto stav pretrváva? Ale, bohužiaľ, týchto poslancov je skutočne podstatne viac ako členov vlády, vážení priatelia. (Reakcie z pléna.) Priatelia, interpelujeme členov vlády, a nie poslancov. Azda máme obrátené garde, nie?
Poliačik, Martin, poslanec NR SR (2015-10-01):
Ďakujem veľmi pekne, pán predsedajúci. Ako si zrejme prítomní, ktorí sledujú tému, pamätajú, tento istý návrh zákona som už predkladal a stiahol v nádeji, že v rokovaniach s ministerstvom zdravotníctva dôjdeme k záveru, že bude rozumné zo strany vládnych poslancov ho podporiť, a tieto rokovania sa pohli pomerne úspešne dopredu, bohužiaľ, ale medzinárodná vedecká komunita nám doteraz nedala dostatok podkladových materiálov na to, aby sme ich vedeli uzavrieť. Ono totiž sme sa ocitli v bizarnej situácii. Tento zákon hovorí, že by sme mali kanabidol, to znamená podľa väčšiny dostupných znalostí, ktoré dnes máme, nepsychotropnú látku, vyškrtnúť z druhej kategórie omamných a psychotropných látok a nie je dôvod ju tam naďalej držať, lebo nemá psychotropné účinky. A toto bolo preukázané mnohými štúdiami, ktoré ale vedecká komunita neuznáva ako dostatočné, a teraz sme asi mesiac v procese jednej štúdie, ktorá to má dokázať finálne, ale ešte nie je hotová. Keďže bremeno dôkazu je na ministerstve zdravotníctva v momente, keď látku na zoznam dáva, a vtedy podľa mňa nebolo naplnené, teraz sa to bremeno dôkazu opäť prenieslo na nich, to znamená, že podľa mňa ministerstvo zdravotníctva by malo dokazovať pri každej látke, že je psychotropná, keď ju dáva na ten zoznam. Toto je, bohužiaľ, na vrub našej vlády v roku 2011, že ten proces neprebehol zrejme poctivo vtedy, keďže sa registroval liek Sativex, ktorý obsahuje CBD a THC, čo je teda tá psychoaktívna substancia v rastlinách rodu Cannabis, obidve sa dostali na zoznam a teraz na to, aby sme ho odtiaľ mohli vyškrtnúť, potrebujeme vedecky dokázanú štúdiu, ktorá hovorí, že nie je psychoaktívna táto látka a nie je psychotropná. Na to, aby sme ju dostali z ministerstva, mám signál, doneste nám takú vedeckú štúdiu, ktorá to jednoznačne preukáže, a my to odtiaľ vyškrtneme. Keďže táto štúdia doteraz neexistuje a je veľká pravdepodobnosť, že ešte možno existovať bude tento rok, dávam vám týmto vedieť, pán predsedajúci, že beriem späť tento návrh novely zákona, nechcem poslancov SMER-u ani ostatných poslancov vystaviť situácii, že by teraz museli hlasovať proti alebo sa zdržiavať, lebo nemáme všetky potrebné informácie, a o mesiac alebo o dva by museli zahlasovať za, takže teraz ho zoberiem späť. Ospravedlňujem sa prípadnému spravodajcovi, ak som ho tu doteraz držal v sále, nevedel som, kto to je, a keďže máme otvorený zákon o liekoch v prvom čítaní, tak v prípade, že sa mi podarí do budúcej schôdze dať, mať v rukách dostatočnú vedeckú štúdiu, ktorá preukáže, že CBD nie je psychoaktívnou a psychotropnou látkou, tak v podobe otvorenia ďalšieho článku, t. j. tohto zákona, pri zákone o liekoch v druhom čítaní sa pokúsim pozmeňovacím návrhom uskutočniť to, aby sme CBD, kanabidol, veľmi užitočnú látku v kozmetike a potenciálne liečivo pri mnohých chorobách vyškrtli z tohto zoznamu, kde naozaj nemá čo robiť. Ďakujem veľmi pekne.